கேள்வி: மகேந்திர குமார் வர்மா என்பது என்ன?
பதில்: மகேந்திர குமார் வர்மா (''Mahendra Kumar Verma'') ஓர் இந்தியா இயற்பியலாளர் ஆவார். 1966 ஆம் ஆண்டு மே மாதம் 27 ஆம் தேதியன்று இவர் பிறந்தார். கான்பூர் உள்ள இந்திய தொழில்நுட்ப நிறுவனத்தில் பேராசிரியராகப் பணிபுரிகிறார். திரவ இயக்கவியல், கொந்தளிப்பு மற்றும் நேரியல் அல்லாத இயக்கவியல் ஆகிய பிரிவுகளில் நிபுணத்துவம் பெற்றுள்ளார். 1988 ஆம் ஆண்டு சென்னை இந்திய தொழில்நுட்பக் கழகத்தில் கணினி அறிவியலில் இளநிலைப் பட்டமும், 1994 ஆம் ஆண்டு அமெரிக்கா மேரிலாந்து மாநிலத்திலுள்ள கல்லூரிப் பூங்கா நகரில் அமைந்துள்ள மேரிலாந்து பல்கலைக்கழகத்தில் இயற்பியலில் முனைவர் பட்டமும் பெற்றார். 2006 ஆம் ஆண்டில் வர்மாவுக்கு இந்திய அரசின் அறிவியல் மற்றும் தொழில்நுட்பத் துறையால் சுவர்ண செயந்தி உறுப்பினர் தகுதி வழங்கப்பட்டது. 2018 ஆம் ஆண்டில் இந்தியாவின் உயர்-செயல்திறன் கணினி பங்களிப்புகளை கௌரவிக்கும் அப்துல் கலாம் கிரே உயர்-செயல்திறன் கணினி விருது வழங்கப்பட்டது. இதைத்தவிர வர்மா இந்திய தேசிய அறிவியல் அகாதமியிலும் இந்திய அறிவியல் அகாதமியிலும் தேர்ந்தெடுக்கப்பட்ட உறுப்பினராகவும் உள்ளார்.